ระเบียบคณะกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยการประเมินค่าเสียหายและค่าเสื่อมสภาพพ.ศ.๒๕๓๕[๑] อาศัยอำนาจตามความในมาตรา ๑๖ (๕) และมาตรา ๒๔วรรคห้า แห่งพระราชบัญญัติมาตรการในการปราบปรามผู้กระทำความผิดเกี่ยวกับยาเสพติดพ.ศ. ๒๕๓๔ คณะกรรมการตรวจสอบทรัพย์สินออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตรวจสอบทรัพย์สินว่าด้วยการประเมินค่าเสียหายและค่าเสื่อมสภาพ พ.ศ. ๒๕๓๕ข้อ ๒ ระเบียบนี้ให้ใช้บังคับตั้งแต่วันที่ ๑๒ตุลาคม พ.ศ. ๒๕๓๕ เป็นต้นไปข้อ ๓[๒] ในระเบียบนี้ทรัพย์สินหมายความว่า ทรัพย์สินที่ได้นำไปใช้ประโยชน์ของทางราชการคณะกรรมการเก็บรักษาหมายความว่า คณะกรรมการผู้มีหน้าที่เก็บรักษาตามระเบียบคณะกรรมการตรวจสอบทรัพย์สินว่าด้วยการเก็บรักษาทรัพย์สินที่ถูกยึดหรืออายัดข้อ ๔[๓] ในกรณีที่ต้องคืนทรัพย์สินใด ให้คณะกรรมการเก็บรักษาประเมินค่าเสียหายหรือค่าเสื่อมสภาพของทรัพย์สินนั้นข้อ ๕[๔] ในกรณีจำเป็นหรือสมควร เลขาธิการจะแต่งตั้งคณะกรรมการประเมินค่าเสียหายหรือค่าเสื่อมสภาพขึ้นเป็นการเฉพาะก็ได้ข้อ ๖[๕] ในการประเมินค่าเสียหายหรือค่าเสื่อมสภาพ ถ้ามีความจำเป็นและสมควรคณะกรรมการเก็บรักษาหรือคณะกรรมการประเมินค่าเสียหายหรือค่าเสื่อมสภาพ อาจขอให้ผู้ซึ่งมีความเชี่ยวชาญเกี่ยวกับทรัพย์สินประเภทใดโดยเฉพาะเป็นผู้ตรวจสอบและให้ความเห็น เพื่อประกอบการพิจารณาเกี่ยวกับการประเมินค่าเสียหายหรือเสื่อมสภาพทรัพย์สินนั้นก็ได้ข้อ ๗[๖] ในการประเมินค่าเสียหายหรือค่าเสื่อมสภาพ ให้ทรัพย์สินดังต่อไปนี้ ถือว่าเป็นทรัพย์สินที่ไม่อาจคืนได้(๑) ทรัพย์สินที่สูญหายเสียหาย หรือเสื่อมสภาพโดยสิ้นเชิง(๒) ทรัพย์สินที่โดยสภาพไม่อาจซ่อมแซมให้กลับคืนสู่สภาพเดิมได้(๓) ทรัพย์สินที่โดยสภาพอาจซ่อมแซมให้กลับคืนสู่สภาพเดิมได้แต่คณะกรรมการเห็นว่าค่าใช้จ่ายในการซ่อมแซมนั้นสูงเกินควรข้อ ๘ การประเมินค่าเสียหายและค่าเสื่อมสภาพของทรัพย์สินให้เป็นไปตามหลักเกณฑ์ดังต่อไปนี้(๑)ถ้าทรัพย์สินนั้นเสียหายและสามารถซ่อมแซมให้กลับสู่สภาพเดิมได้ให้ประเมินค่าเสียหายเท่ากับค่าใช้จ่ายที่จำเป็นเพื่อซ่อมแซมทรัพย์สินนั้นให้กลับคืนสู่สภาพเดิม(๒)ถ้าทรัพย์สินนั้นเสื่อมสภาพเนื่องจากการใช้งานให้ประเมินค่าเสื่อมสภาพเท่ากับค่าเสื่อมสภาพที่คำนวณได้ตามหลักเกณฑ์ที่ทางราชการใช้ในการคำนวณราคาเมื่อทรัพย์สินของทางราชการเสียหายหรือสูญหายข้อ ๙[๗] เลขาธิการจะสั่งให้คณะกรรมการเก็บรักษาหรือคณะกรรมการประเมินค่าเสียหายหรือค่าเสื่อมสภาพชี้แจงเหตุผลและหลักเกณฑ์ที่ใช้ในการประเมินค่าเสียหายหรือค่าเสื่อมสภาพหรือสั่งให้มีการประเมินใหม่ก็ได้ หากเห็นว่าค่าเสียหายหรือค่าเสื่อมสภาพที่ประเมินไว้นั้นสูงหรือต่ำเกินสมควรหรือหลักเกณฑ์ที่ใช้ในการประเมินยังไม่เหมาะสมข้อ ๑๐ ให้เลขาธิการรักษาการตามระเบียบนี้และให้มีอำนาจออกระเบียบหรือคำสั่งเพื่อปฏิบัติการตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ให้เลขาธิการเสนอให้คณะกรรมการวินิจฉัยชี้ขาดประกาศณ วันที่ ๑๒ ตุลาคม พ.ศ. ๒๕๓๕ศักดิ์สนองชาติประธานกรรมการตรวจสอบทรัพย์สินระเบียบคณะกรรมการตรวจสอบทรัพย์สินว่าด้วยการประเมินค่าเสียหายและค่าเสื่อมสภาพ (ฉบับที่ ๒) พ.ศ. ๒๕๔๗[๘]สุนันทา/ผู้จัดทำ๒๓กุมภาพันธ์ ๒๕๕๒[๑]ราชกิจจานุเบกษา.เล่ม ๑๐๙/ตอนที่ ๑๑๗/หน้า ๑๐/๔ ธันวาคม ๒๕๓๕[๒]ข้อ ๓ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยการประเมินค่าเสียหายและค่าเสื่อมสภาพ(ฉบับที่ ๒) พ.ศ. ๒๕๔๗[๓]ข้อ ๔ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยการประเมินค่าเสียหายและค่าเสื่อมสภาพ(ฉบับที่ ๒) พ.ศ. ๒๕๔๗[๔]ข้อ ๕ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยการประเมินค่าเสียหายและค่าเสื่อมสภาพ(ฉบับที่ ๒) พ.ศ. ๒๕๔๗[๕]ข้อ ๖ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยการประเมินค่าเสียหายและค่าเสื่อมสภาพ(ฉบับที่ ๒) พ.ศ. ๒๕๔๗[๖]ข้อ ๗ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยการประเมินค่าเสียหายและค่าเสื่อมสภาพ(ฉบับที่ ๒) พ.ศ. ๒๕๔๗[๗]ข้อ ๙ แก้ไขเพิ่มเติมโดยระเบียบคณะกรรมการตรวจสอบทรัพย์สิน ว่าด้วยการประเมินค่าเสียหายและค่าเสื่อมสภาพ(ฉบับที่ ๒) พ.ศ. ๒๕๔๗[๘]ราชกิจจานุเบกษา.เล่ม ๑๒๒/ตอนที่ ๖๒ ง/หน้า ๑๒๗/๔ สิงหาคม ๒๕๔๘